กฎกระทรวงแบ่งส่วนราชการสำนักงานเศรษฐกิจการคลัง กระทรวงการคลัง พ.ศ. 2565กฎกระทรวง แบ่งส่วนราชการสำนักงานเศรษฐกิจการคลัง กระทรวงการคลัง พ.ศ. ๒๕๖๕อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานเศรษฐกิจการคลัง กระทรวงการคลัง พ.ศ. ๒๕๕๑ (๒) กฎกระทรวงแบ่งส่วนราชการสำนักงานเศรษฐกิจการคลัง กระทรวงการคลัง (ฉบับที่ ๒) พ.ศ. ๒๕๕๕มาตรา 2 ข้อ ๒ ให้สำนักงานเศรษฐกิจการคลังมีภารกิจเกี่ยวกับการเสนอแนะและการจัดทำนโยบายและมาตรการด้านการคลัง ระบบการเงิน รวมทั้งเศรษฐกิจมหภาคและเศรษฐกิจระหว่างประเทศ เพื่อเพิ่มขีดความสามารถในการแข่งขัน และส่งเสริมการพัฒนาเศรษฐกิจและสังคมที่ยั่งยืน รวมทั้งการพัฒนาระบบบริหารที่มีมาตรฐาน และเทคโนโลยีที่ทันสมัยมาตรา 2 ติดตาม กำกับ ประเมิน และรายงานผลการดำเนินนโยบายหรือมาตรการต่าง ๆ ที่เกี่ยวข้องกับกระทรวงการคลัง ตลอดจนการเสริมสร้างความรู้ ความเข้าใจและการยอมรับในนโยบายและผลงานให้แก่กลุ่มเป้าหมาย ประชาชน และหน่วยงานทั่วไปทั้งในประเทศและต่างประเทศ โดยให้มีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผนมาตรา 2 และมาตรการเกี่ยวกับการคลังและภาษีอากร เพื่อให้สอดคล้องกับนโยบายของรัฐบาล (๒) เสนอแนะและจัดทำนโยบาย แผน และมาตรการเกี่ยวกับระบบการเงิน การออม การลงทุนและการพัฒนาตลาดทุน ตลอดจนวางแผนและดำเนินการเกี่ยวกับความร่วมมือทางการเงินและการธนาคารระหว่างประเทศ และองค์การระหว่างประเทศ เพื่อให้เหมาะสมกับสถานการณ์มาตรา 2 และเป้าหมายในเชิงนโยบายเศรษฐกิจมหภาคและเศรษฐกิจจุลภาคของประเทศ (๓) เสนอแนะและจัดทำนโยบายและมาตรการเกี่ยวกับเศรษฐกิจมหภาคและเศรษฐกิจระหว่างประเทศ รวมทั้งวางแผน ประสาน และดำเนินการเกี่ยวกับความร่วมมือทางด้านการเงินและการคลังระหว่างประเทศ และกับองค์การระหว่างประเทศมาตรา 2 เพื่อให้เป็นไปตามข้อผูกพันระหว่างประเทศและสอดคล้องกับนโยบายของรัฐบาลและกฎหมายที่เกี่ยวข้อง (๔) เป็นศูนย์ประสานงานกับหน่วยงานที่เกี่ยวข้องเพื่อป้องกันและปราบปรามการกระทำความผิดอันเป็นอาชญากรรมทางเศรษฐกิจการเงินมาตรา 2 รวมทั้งเสนอแนะนโยบายและมาตรการตรวจสอบและติดตามการกระทำความผิดเกี่ยวกับธุรกิจการเงินนอกระบบ (๕) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานหรือตามที่รัฐมนตรีหรือคณะรัฐมนตรีมอบหมายมาตรา 3 ข้อ ๓ ให้แบ่งส่วนราชการสำนักงานเศรษฐกิจการคลัง ดังต่อไปนี้ (๑) สำนักงานเลขานุการกรม (๒) กองกฎหมาย (๓) กองนโยบายการคลัง (๔) กองนโยบายการออมและการลงทุน (๕) กองนโยบายพัฒนาระบบการเงินภาคประชาชน (๖) กองนโยบายภาษี (๗) กองนโยบายระบบการคุ้มครองผลประโยชน์ทางการเงิน (๘) กองนโยบายระบบการเงินและสถาบันการเงินมาตรา 3 (๙) กองนโยบายเศรษฐกิจมหภาค (๑๐) กองนโยบายเศรษฐกิจระหว่างประเทศ (๑๑) ศูนย์เทคโนโลยีสารสนเทศมาตรา 4 ข้อ ๔ ในสำนักงานเศรษฐกิจการคลัง ให้มีกลุ่มตรวจสอบภายในเพื่อทำหน้าที่หลักในการตรวจสอบการดำเนินงานภายในสำนักงาน และสนับสนุนการปฏิบัติงานของสำนักงาน รับผิดชอบงานขึ้นตรงต่อผู้อำนวยการ โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงาน (๒)มาตรา 4 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 5 ข้อ ๕ ในสำนักงานเศรษฐกิจการคลัง ให้มีกลุ่มที่ปรึกษาเศรษฐกิจและการคลังในต่างประเทศ เพื่อสนับสนุนการปฏิบัติงานของสำนักงาน รับผิดชอบงานขึ้นตรงต่อผู้อำนวยการ โดยมีหน้าที่และอำนาจ ดังต่อไปนี้ (๑) เป็นผู้แทนประเทศไทยในการประชุมประจำปีสภาผู้ว่าการธนาคารโลก กองทุนการเงินระหว่างประเทศมาตรา 5 สมาคมพัฒนาการระหว่างประเทศ บรรษัทเงินทุนระหว่างประเทศ สถาบันการเงินระหว่างประเทศ และองค์การระหว่างประเทศอื่นที่เกี่ยวข้อง (๒) เป็นผู้แทนกระทรวงในคณะผู้แทนไทยในการเจรจาสัญญาเงินกู้ สัญญาค้ำประกัน และเอกสารอื่นที่เกี่ยวข้องกับการกู้เงินของรัฐบาลและรัฐวิสาหกิจจากรัฐบาลต่างประเทศมาตรา 5 สถาบันการเงินระหว่างประเทศและสถาบันการเงินเอกชน ตามที่ได้รับมอบหมาย (๓) เป็นผู้แทนประเทศไทย กระทรวง หรือส่วนราชการอื่นในคณะกรรมการและคณะอนุกรรมการต่าง ๆ รวมทั้งเข้าร่วมประชุมความร่วมมือระหว่างประเทศด้านเศรษฐกิจการเงินและการคลัง ตลอดจนติดต่อประสานงานกับหน่วยงานและสถาบันต่าง ๆ ในต่างประเทศมาตรา 5 สถาบันการเงินระหว่างประเทศ และองค์การระหว่างประเทศ (๔) เป็นผู้แทนกระทรวงหรือรัฐวิสาหกิจในการรับหมายศาลหรือเอกสารอื่นที่พึงมีในกรณีเกิดการฟ้องร้องเกี่ยวกับสัญญาเงินกู้และสัญญาค้ำประกัน ตามที่ได้รับมอบหมาย (๕) สนับสนุนและส่งเสริมให้ชาวต่างชาติเข้ามาลงทุนในประเทศไทย (๖) เผยแพร่ข้อมูลมาตรา 5 สร้างความรู้ความเข้าใจ และความน่าเชื่อถือทางด้านเศรษฐกิจและการคลังของประเทศ รวมทั้งติดต่อประสานงานกับหน่วยงานที่เกี่ยวข้องทั้งในเชิงนโยบายและความร่วมมือระหว่างประเทศ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 6 ข้อ ๖ ในสำนักงานเศรษฐกิจการคลัง ให้มีกลุ่มพัฒนาระบบบริหารเพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ คุ้มค่า รับผิดชอบงานขึ้นตรงต่อผู้อำนวยการ โดยมีหน้าที่และอำนาจ ดังต่อไปนี้ (๑) เสนอแนะให้คำปรึกษาแก่ผู้อำนวยการเกี่ยวกับยุทธศาสตร์การพัฒนาระบบราชการภายในสำนักงานมาตรา 6 (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงาน (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงาน (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 7 ข้อ ๗ สำนักงานเลขานุการกรมมีหน้าที่และอำนาจเกี่ยวกับราชการทั่วไปของสำนักงานและราชการที่มิได้แยกเป็นหน้าที่ของส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ปฏิบัติงานสารบรรณของสำนักงาน (๒) ดำเนินการเกี่ยวกับงานช่วยอำนวยการและงานเลขานุการของสำนักงาน (๓) ดำเนินการเกี่ยวกับการเงิน การบัญชีมาตรา 7 การงบประมาณ การพัสดุ อาคารสถานที่ และยานพาหนะของสำนักงาน (๔) ดำเนินการเกี่ยวกับการบริหารงานบุคคล การพัฒนาบุคลากร ตลอดจนการเสริมสร้างวินัย และรักษาระบบคุณธรรมของสำนักงาน (๕) ดำเนินการเกี่ยวกับงานห้องสมุดของสำนักงาน (๖) ประชาสัมพันธ์และเผยแพร่กิจกรรม ความรู้ ความก้าวหน้า และผลงานของสำนักงาน (๗)มาตรา 7 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 8 ข้อ ๘ กองกฎหมายมีหน้าที่และอำนาจ ดังต่อไปนี้ (๑) ยกร่างกฎหมาย แก้ไข ปรับปรุง หรือยกเลิกกฎหมาย ระเบียบ คำสั่ง ประกาศ หรือนิติกรรมสัญญาในด้านการเงิน การคลัง ภาษีอากร การออม การลงทุน และการเศรษฐกิจที่เกี่ยวข้อง (๒) ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครองมาตรา 8 และงานคดีอื่นที่อยู่ในอำนาจหน้าที่ของสำนักงาน (๓) ศึกษาวิเคราะห์กฎหมายในด้านการเงิน การคลัง ภาษีอากร การออม การลงทุน และการเศรษฐกิจเพื่อวางแผนและพัฒนาปรับปรุงกฎหมายที่เกี่ยวข้อง (๔) ให้คำปรึกษาและเสนอแนะความเห็นทางกฎหมายในด้านการเงิน การคลัง ภาษีอากร การออม การลงทุนมาตรา 8 และการเศรษฐกิจที่เกี่ยวข้องแก่หน่วยงานในสังกัดสำนักงาน (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 9 ข้อ ๙ กองนโยบายการคลังมีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผน และมาตรการเกี่ยวกับการคลังภาคสาธารณะในส่วนที่เกี่ยวกับส่วนราชการ รัฐวิสาหกิจ ทุนหมุนเวียน องค์กรปกครองส่วนท้องถิ่น และหน่วยงานอื่นของรัฐ ให้สอดคล้องกับภาวะเศรษฐกิจทั้งด้านรายได้ รายจ่ายสาธารณะ การบริหารดุลงบประมาณมาตรา 9 การบริหารทรัพย์สิน และหนี้สาธารณะ (๒) ติดตาม วิเคราะห์ ประเมิน และรายงานภาวะรายได้ รายจ่าย ดุลงบประมาณ การบริหารทรัพย์สิน หนี้สาธารณะ รวมทั้งมาตรการกึ่งการคลังของรัฐ ภาระผูกพันทางการคลังและภาพรวมฐานะการคลังภาคสาธารณะ ในส่วนที่เกี่ยวกับส่วนราชการ รัฐวิสาหกิจ ทุนหมุนเวียน องค์กรปกครองส่วนท้องถิ่นมาตรา 9 และหน่วยงานอื่นของรัฐ (๓) วางแผนด้านการคลังและจัดทำแผนปฏิบัติงานด้านการคลังของกระทรวงให้สอดคล้องกับนโยบายของรัฐบาล รวมทั้งประเมินผลการดำเนินงานของแผนดังกล่าว (๔) เสนอแนะกฎเกณฑ์และแนวทางในการรักษาวินัยทางการคลัง การกำหนดกรอบความยั่งยืนทางการคลังมาตรา 9 การติดตามประเมินผลและเสนอแนะแนวทางในการบริหารความเสี่ยงทางการคลังและการจัดทำและพัฒนาเครื่องมือในการบริหารความเสี่ยง (๕) จัดทำข้อมูลด้านการคลังภาคสาธารณะ ข้อมูลเพื่อการบริหารความเสี่ยงทางการคลัง และข้อมูลเกี่ยวกับการดำเนินนโยบายด้านการคลัง ในส่วนที่เกี่ยวกับส่วนราชการ รัฐวิสาหกิจ ทุนหมุนเวียนมาตรา 9 องค์กรปกครองส่วนท้องถิ่น และหน่วยงานอื่นของรัฐ เพื่อใช้ในการประชาสัมพันธ์และเผยแพร่ (๖) เสนอแนะและจัดทำนโยบายด้านการคลังท้องถิ่นให้สอดคล้องกับนโยบายการกระจายอำนาจให้แก่องค์กรปกครองส่วนท้องถิ่น (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 10 ข้อ ๑๐ กองนโยบายการออมและการลงทุนมีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผน และมาตรการในการส่งเสริมการออม การพัฒนาสถาบันการออม เครื่องมือการออม และการบริหารเงินออมรูปแบบต่าง ๆ (๒) เสนอแนะและจัดทำนโยบาย แผน และมาตรการในการพัฒนาระบบบำเหน็จบำนาญของประเทศมาตรา 10 การสร้างวินัยการออมเพื่อการเกษียณอายุ และการรองรับสังคมผู้สูงอายุ (๓) เสนอแนะและจัดทำนโยบาย แผน และมาตรการด้านการลงทุน รวมทั้งการพัฒนาเครื่องมือการลงทุนเพื่อส่งเสริมธุรกิจขนาดกลางและขนาดย่อม (๔) เสนอแนะและจัดทำนโยบาย แผน และมาตรการเกี่ยวกับการพัฒนาตลาดทุนและนวัตกรรมในตลาดทุน (๕)มาตรา 10 เสนอแนะและจัดทำนโยบาย แผน และมาตรการในการพัฒนาทักษะทางการเงินของประชาชน และการพัฒนาระบบการออมและการลงทุนอย่างยั่งยืน (๖) จัดทำข้อมูลด้านการออม การลงทุนและตลาดทุน รวมทั้งวิเคราะห์สถานการณ์ที่เปลี่ยนแปลง เพื่อประกอบการเสนอแนะนโยบาย แผน และมาตรการที่เหมาะสม (๗) ประสานงานด้านการออม การลงทุน และตลาดทุนมาตรา 10 กับหน่วยงานภาครัฐ ภาคเอกชน และภาคประชาชนที่เกี่ยวข้อง (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 11 ข้อ ๑๑ กองนโยบายพัฒนาระบบการเงินภาคประชาชนมีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผน และมาตรการในการพัฒนาและเสริมสร้างความเข้มแข็งของการให้บริการทางการเงินภาคประชาชน และการพัฒนาระบบความคุ้มครองทางสังคม รวมทั้งส่งเสริมและพัฒนาประสิทธิภาพของระบบการเงินฐานราก (๒) เสนอแนะและจัดทำนโยบายมาตรา 11 แผน และมาตรการในการดำเนินการแก้ไขปัญหาหนี้สินภาคประชาชน (๓) จัดทำและพัฒนาระบบสารสนเทศการเงินและการออมภาคประชาชน (๔) เสนอแนะนโยบายและดำเนินการเกี่ยวกับการป้องกันและปราบปรามการเงินนอกระบบมาตรา 11 รวมทั้งรับข้อร้องเรียนจากประชาชนและนิติบุคคลที่ได้รับความเสียหายหรือไม่ได้รับความเป็นธรรมหรือถูกหลอกลวงเกี่ยวกับความผิดอันเป็นอาชญากรรมทางเศรษฐกิจการเงินทั้งในประเทศและต่างประเทศ (๕) ตรวจสอบ ติดตามมาตรา 11 และดำเนินการเกี่ยวกับผู้มีพฤติการณ์สงสัยว่ากระทำความผิดตามกฎหมายว่าด้วยการกู้ยืมเงินที่เป็นการฉ้อโกงประชาชน และความผิดอันเป็นอาชญากรรมทางเศรษฐกิจการเงิน รวมทั้งเป็นศูนย์ประสานงานกับหน่วยงานที่เกี่ยวข้องมาตรา 11 เพื่อป้องกันและปราบปรามการกระทำความผิดอันเป็นอาชญากรรมทางเศรษฐกิจการเงินทั้งในประเทศและต่างประเทศ (๖) ปฏิบัติงานเลขานุการในคณะกรรมการที่ตั้งขึ้นตามกฎหมายที่เกี่ยวข้องกับอาชญากรรมทางเศรษฐกิจการเงินที่อยู่ในความรับผิดชอบ (๗)มาตรา 11 เสนอแนะนโยบายและปฏิบัติการเพื่อกำกับดูแลการประกอบธุรกิจสินเชื่อรายย่อยระดับจังหวัดภายใต้การกำกับ (๘) ดำเนินการเกี่ยวกับสถาบันการเงินประชาชน โดยปฏิบัติงานเป็นนายทะเบียน ส่งเสริม ช่วยเหลือ แนะนำ กำกับดูแล และตรวจสอบ รวมถึงการออกระเบียบหรือคำสั่งเพื่อประโยชน์ในการดำเนินกิจการของสถาบันการเงินประชาชนมาตรา 11 หรือกระทำการอื่นใดตามที่กฎหมายเกี่ยวกับสถาบันการเงินประชาชนกำหนด (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 12 ข้อ ๑๒ กองนโยบายภาษีมีหน้าที่และอำนาจ ดังต่อไปนี้ (๑) ศึกษา วิเคราะห์ เสนอแนะ ออกแบบนโยบาย และกำหนดกลยุทธ์และมาตรการเพื่อปรับปรุงโครงสร้างภาษีอากร ค่าธรรมเนียมและรายได้อื่นของรัฐและองค์กรปกครองส่วนท้องถิ่น รวมทั้งเครื่องมือทางภาษีเพื่อแก้ปัญหาความเหลื่อมล้ำในการกระจายรายได้มาตรา 12 และเสนอแนะการจัดเก็บภาษีอากรประเภทใหม่ (๒) ศึกษา วิเคราะห์ และจัดทำความเห็นเพื่อประกอบการวินิจฉัย ให้คำปรึกษาและคำแนะนำของคณะกรรมการวินิจฉัยภาษีที่ดินและสิ่งปลูกสร้างหรือคณะอนุกรรมการอื่น ๆ ตามที่คณะกรรมการวินิจฉัยภาษีที่ดินและสิ่งปลูกสร้างแต่งตั้งมาตรา 12 รวมถึงดำเนินการเกี่ยวกับงานเลขานุการของคณะกรรมการวินิจฉัยภาษีที่ดินและสิ่งปลูกสร้าง (๓) ศึกษา และเสนอแนะนโยบายการชดเชยค่าภาษีอากรสินค้าส่งออกที่ผลิตในราชอาณาจักร (๔) เสนอแนะและจัดทำนโยบายและมาตรการการให้สิทธิประโยชน์ทางภาษีอากร (๕)มาตรา 12 จัดทำและพัฒนาระบบฐานข้อมูลด้านภาษีอากรให้ครบถ้วนทันสมัยครอบคลุมข้อมูลเชิงปริมาณและเชิงคุณภาพ เพื่อการวิเคราะห์นโยบายภาษีอากรที่มีประสิทธิภาพ รวมทั้งจัดทำบทวิเคราะห์และรายงานเกี่ยวกับข้อมูลภาษีอากรเพื่อสนับสนุนการเตือนภัยด้านการคลัง (๖) ให้คำปรึกษา แนะนำ ให้ความเห็นมาตรา 12 และตอบข้อหารือและข้อร้องเรียนเกี่ยวกับนโยบายภาษีอากรแก่หน่วยงานภาครัฐ องค์กรเอกชน และประชาชน (๗) เผยแพร่ความรู้ด้านภาษีอากรแก่ประชาชน (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 13 ข้อ ๑๓ กองนโยบายระบบการคุ้มครองผลประโยชน์ทางการเงินมีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผน และมาตรการในการส่งเสริมและพัฒนาระบบการประกันภัยและการบริหารเงินลงทุน รวมทั้งการประกันภัยต่อ ให้มีความมั่นคง สามารถแข่งขันได้และมีมาตรฐานทั้งในด้านระบบการเงินและการบัญชีมาตรา 13 และด้านการกำกับดูแลที่ดี (๒) เสนอแนะและจัดทำนโยบายในการส่งเสริมการคุ้มครองผู้มีสิทธิประโยชน์ตามสัญญาประกันภัย (๓) เสนอแนะและจัดทำนโยบายในการส่งเสริมและพัฒนาระบบการประกันภัยพืชผล และเครื่องมือในการบริหารความเสี่ยงภัยให้แก่ประชาชน (๔) ติดตามภาวะการประกันภัยมาตรา 13 และประสานงานกับสำนักงานคณะกรรมการกำกับและส่งเสริมการประกอบธุรกิจประกันภัย เพื่อเสนอแนะนโยบายในการกำกับดูแลระบบการประกันภัยให้สอดคล้องกับนโยบายการพัฒนาระบบการเงินและเศรษฐกิจโดยรวม (๕) เสนอแนะและจัดทำนโยบาย แผนมาตรา 13 และมาตรการในการพัฒนาระบบการดูแลผลประโยชน์ของคู่สัญญาตามสัญญาดูแลผลประโยชน์ให้มีความมั่นคงและได้มาตรฐานสากล (๖) เสนอแนะและจัดทำนโยบาย แผน และมาตรการในการคุ้มครองเงินฝากในสถาบันการเงินให้เหมาะสมและสอดคล้องกับภาวะเศรษฐกิจของประเทศ และการเปลี่ยนแปลงของเศรษฐกิจโลก (๗)มาตรา 13 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 14 ข้อ ๑๔ กองนโยบายระบบการเงินและสถาบันการเงินมีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผน และมาตรการในด้านระบบการเงินและระบบสถาบันการเงิน เพื่อให้สอดคล้องกับนโยบายการคลังและนโยบายเศรษฐกิจของรัฐบาล (๒) เสนอแนะและจัดทำนโยบายการพัฒนาระบบการเงินและระบบสถาบันการเงิน (๓)มาตรา 14 วางแผนและดำเนินการเกี่ยวกับความร่วมมือทางการเงินและการธนาคารระหว่างประเทศ (๔) ติดตามและดูแลการดำเนินงานของสถาบันการเงิน โดยประสานงานกับธนาคารแห่งประเทศไทยและหน่วยงานอื่นที่เกี่ยวข้อง (๕) เสนอแนะและจัดทำนโยบายเกี่ยวกับการดำเนินงานของสถาบันการเงินเฉพาะกิจที่มีกฎหมายจัดตั้งขึ้นโดยเฉพาะมาตรา 14 รวมทั้งติดตามและดูแลการดำเนินงานของสถาบันการเงินตามนโยบาย (๖) จัดทำระบบฐานข้อมูลของสถาบันการเงินเฉพาะกิจ รวมทั้งสถาบันการเงินเพื่อใช้เป็นข้อมูลประกอบการเสนอแนะนโยบายและมาตรการด้านการเงิน (๗) บริหารจัดการเกี่ยวกับกองทุนพัฒนาระบบสถาบันการเงินเฉพาะกิจ (๘)มาตรา 14 เสนอแนะและจัดทำนโยบายในการกำกับดูแลการให้บริการทางการเงิน และผลิตภัณฑ์ทางการเงินที่มีการนำเทคโนโลยีทางการเงินมาใช้ในการประกอบธุรกิจ (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 15 ข้อ ๑๕ กองนโยบายเศรษฐกิจมหภาคมีหน้าที่และอำนาจ ดังต่อไปนี้ (๑) เสนอแนะและจัดทำนโยบายด้านเศรษฐกิจมหภาค โดยสร้างเครือข่ายเพื่อประสานการจัดทำนโยบายกับองค์กรในภาครัฐและเอกชนทั้งในประเทศและต่างประเทศ (๒) ติดตาม ศึกษา และวิเคราะห์ประเด็นปัญหา ปัจจัยเสี่ยงของภาวะเศรษฐกิจไทยและเศรษฐกิจโลก ประเมินผลกระทบมาตรา 15 และจัดทำรายงานภาวะเศรษฐกิจ บทวิเคราะห์ประเด็นสำคัญทางเศรษฐกิจอย่างต่อเนื่อง รวมทั้งนำเสนอข้อมูลเศรษฐกิจไทยในการประชุมทั้งในประเทศและระหว่างประเทศ (๓) พัฒนาแบบจำลองเศรษฐกิจมหภาคให้สอดคล้องกับสถานการณ์เศรษฐกิจและใช้เป็นเครื่องมือในการประมาณการเศรษฐกิจในระยะสั้นและระยะยาว (๔)มาตรา 15 จัดทำและพัฒนาฐานข้อมูลด้านเศรษฐกิจมหภาคในส่วนที่เกี่ยวข้องกับกระทรวงการคลัง เพื่อวิเคราะห์และประเมินปัจจัยเสี่ยงทางเศรษฐกิจและนัยเชิงนโยบายเสนอต่อกระทรวงการคลัง (๕) ประชาสัมพันธ์ และจัดทำสื่อเผยแพร่ข้อมูลสถานการณ์เศรษฐกิจไทย ผลการประมาณการเศรษฐกิจไทยมาตรา 15 และผลการศึกษาวิเคราะห์เชิงนโยบายที่เกี่ยวข้องกับเศรษฐกิจ เพื่อสร้างความเข้าใจที่ถูกต้องต่อสาธารณชนและสถาบันที่ทำหน้าที่ประเมินภาวะเศรษฐกิจไทย (๖) ส่งเสริมให้มีการแลกเปลี่ยนความรู้และความคิดเห็นในประเด็นทางเศรษฐกิจและการดำเนินนโยบายเศรษฐกิจที่สำคัญระหว่างหน่วยงานที่เกี่ยวข้องและประชาชน (๗)มาตรา 15 ดำเนินการเกี่ยวกับการขยายฐานการลงทุน เพื่อสนับสนุนให้มีการลงทุนจากต่างประเทศและการลงทุนของคนไทยในต่างประเทศ (๘) จัดทำและพัฒนาฐานข้อมูล เพื่อใช้ในการเชื่อมโยงข้อมูลกับหน่วยงานที่เกี่ยวข้องและใช้ในการติดตาม วิเคราะห์ และประมวลผลมาตรา 15 รวมถึงการบริหารจัดการข้อมูลให้เกิดประโยชน์สูงสุดในการเสนอแนะนโยบายเศรษฐกิจต่อกระทรวงการคลัง (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 16 ข้อ ๑๖ กองนโยบายเศรษฐกิจระหว่างประเทศมีหน้าที่และอำนาจ ดังต่อไปนี้ (๑) ศึกษา วิเคราะห์ เสนอแนะ และจัดทำนโยบายและกลยุทธ์ เพื่อกำหนดแนวทางและมาตรการด้านเศรษฐกิจระหว่างประเทศ และด้านการเงินการคลัง ให้เป็นไปตามข้อผูกพันและความตกลงระหว่างประเทศ รวมทั้งเข้าร่วมการเจรจาระหว่างประเทศมาตรา 16 และกำหนดแนวทางที่เกี่ยวข้องกับกระทรวงการคลังในฐานะภาคีสมาชิกในสถาบันการเงินระหว่างประเทศและองค์การระหว่างประเทศ (๒) จัดทำแผนการลดภาษีอากรตามข้อผูกพันและความตกลงระหว่างประเทศ รวมทั้งศึกษาวิเคราะห์และเสนอแนะแนวทางการสนับสนุนการดำเนินการตามข้อผูกพันและความตกลงระหว่างประเทศมาตรา 16 โดยประสานงานกับหน่วยงานที่เกี่ยวข้อง (๓) เป็นศูนย์กลางเผยแพร่ข้อมูล ผลงานและการดำเนินการภายใต้กรอบความตกลงระหว่างประเทศเกี่ยวกับการเปิดเสรีทางการค้า การบริการด้านการเงิน และกรอบความร่วมมือระหว่างประเทศในส่วนที่เกี่ยวกับกระทรวงการคลัง รวมทั้งประสานงานด้านเศรษฐกิจระหว่างประเทศกับหน่วยงาน องค์การมาตรา 16 และสถาบันต่าง ๆ ทั้งในประเทศและต่างประเทศ ตลอดจนสถาบันการเงินระหว่างประเทศและองค์การระหว่างประเทศ (๔) ศึกษา วิเคราะห์ และจัดทำนโยบายเพื่อส่งเสริมความร่วมมือด้านเศรษฐกิจการเงินและการคลังกับประเทศเพื่อนบ้าน อนุภูมิภาคลุ่มแม่น้ำโขง และกลุ่มเศรษฐกิจในระดับอนุภูมิภาคอื่นมาตรา 16 รวมทั้งเข้าร่วมการเจรจาเกี่ยวกับความร่วมมือดังกล่าว (๕) ศึกษาและวิเคราะห์ความเหมาะสมของโครงการที่รับความช่วยเหลือจากสถาบันการเงินระหว่างประเทศหรือองค์การระหว่างประเทศ ตลอดจนกำกับดูแลและให้คำปรึกษาการดำเนินโครงการดังกล่าวของหน่วยงานที่เกี่ยวข้อง เพื่อให้เป็นไปตามกฎ ระเบียบมาตรา 16 และข้อบังคับของสถาบันการเงินระหว่างประเทศหรือองค์การระหว่างประเทศที่ให้ความช่วยเหลือ (๖) เป็นศูนย์กลางของกระทรวงการคลังในการประสานงานกับคณะกรรมการนโยบายเศรษฐกิจระหว่างประเทศ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายมาตรา 17 ข้อ ๑๗ ศูนย์เทคโนโลยีสารสนเทศมีหน้าที่และอำนาจ ดังต่อไปนี้ (๑) จัดทำแผนแม่บทและแผนปฏิบัติการเทคโนโลยีสารสนเทศของสำนักงาน รวมทั้งติดตามและประเมินผลตามแผนดังกล่าว (๒) วางแผน พัฒนา และบริหารจัดการระบบเทคโนโลยีสารสนเทศของสำนักงาน (๓) พัฒนางานสารสนเทศด้านเศรษฐกิจการคลังมาตรา 17 โดยเป็นศูนย์กลางในการจัดทำระบบฐานข้อมูลและคลังข้อมูลด้านเศรษฐกิจมหภาค เศรษฐกิจระหว่างประเทศ การเงินและการคลังของรัฐบาลและองค์กรปกครองส่วนท้องถิ่น (๔) เป็นศูนย์กลางในการให้บริการ ประชาสัมพันธ์และเผยแพร่ข้อมูลสารสนเทศของสำนักงานผ่านสื่ออิเล็กทรอนิกส์แก่หน่วยงานภาครัฐ องค์กรเอกชน และประชาชน (๕)มาตรา 17 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ผู้อำนวยการมอบหมายให้ไว้ ณ วันที่ ๒ สิงหาคม พ.ศ. ๒๕๖๕ อาคม เติมพิทยาไพสิฐ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันบทบาทหน้าที่และภารกิจที่อยู่ในความรับผิดชอบของสำนักงานเศรษฐกิจการคลังได้เปลี่ยนแปลงไป สมควรปรับปรุงการแบ่งส่วนราชการและหน้าที่และอำนาจของสำนักงานเศรษฐกิจการคลัง กระทรวงการคลัง เพื่อให้สอดคล้องกับภารกิจที่เพิ่มมากขึ้นอันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้